James Bridie
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
James Bridie var en britisk (skotsk) lege og dramatiker. Hans skuespill er fulle av merkelige innfall og djerv humor, og han tar ofte opp store problemer uten å ville gi noen klar løsning.
Bridie hadde sitt gjennombrudd i 1931 med The Anatomist, bygd på en gammel mordsak fra Edinburgh, og Tobias and the Angel, bygd på et apokryft bibelmotiv. Hans beste stykke er kanskje A Sleeping Clergyman (1933), hvor han blant annet drøfter arvelighet og geni. I Mr. Bolfry (1943) får en skotsk kalvinistisk prest besøk av djevelen i forkledning. Bridie var en drivende kraft i fornyelsen av det skotske teateret, særlig i sin hjemby Glasgow. Les mer i Store norske leksikon Skottlands litteratur Storbritannias litteratur